બીજે દિવસે રાતે નવ વાગે કશિશ કૉફી હાઉસ બંધ કરી રહી હતી અને ધ્યેય આવ્યો. મનોમન એકબીજાને પ્રેમ કરતાં હતાં, પણ બંને વચ્ચે રૃબરૃ પ્રેમની કબૂલાત થઈ ન હતી. જ્યાં શબ્દ બોલતા નથી હોતા ત્યાં આંખો બોલતી હોય છે, પણ દિલ તો ચાહતું જ હોય છે કે દિલમાં જે લાગણી છે તે હોઠ પર આવે, પણ જ્યારે બે જણા વર્ષોથી મિત્ર હોય ત્યારે એ અઘરું થઈ જાય છે, કદાચ સામેવાળી વ્યક્તિના મનમાં એ લાગણી ના હોય તો મિત્ર પણ ગુમાવવાનો વારો આવે.